b'\n_START_ARTICLE_\nBauhaus\n_START_PARAGRAPH_\nAng Staatliches Bauhaus (\xc2\xa0listen\xc2\xa0), mas kilala sa tawag na\xc2\xa0Bauhaus, ay dating paaralan ng sining sa Alemanya na pinagsama ang kasanayan at sining. Naging tanyag ang paaralan dahil sa kanilang pananaw ukol sa disenyo na inilathala at itinuro. Bukas ang paaralan mula 1919 hanggang 1933.\xc2\xa0Sa panahon na iyon, ang literal na kahulugan ng\xc2\xa0\xc2\xa0Bauhaus\xc2\xa0\xc2\xa0sa Aleman ay "bahay ng konstruksyon" na binigyang kahulugan bilang "Paaralan ng Pagtatayo"._NEWLINE_Ang Bauhaus ay unang itinayo ni\xc2\xa0Walter Gropius\xc2\xa0sa Weimar. Sa kabila ng pangalan at katunayang arkitekto ang unang nagtatag nito, ang Bauhaus ay walang departamento ng arkitektura noong simulang mga taon. Gayunman, ito ay itinatag kasama ang ideya na bumuo ng pangkalahatang produkto ng sining kung saan ang lahat ng anyo nito, kasama ang arkitektura, ay mapagsasama-sama. Ang istilo ng Bauhaus ay naging isa sa mga pinaka impluwensyal na yugto sa modernong disenyo, modernong arkitektura at sining, disenyo at edukasyon ng arkitektura.\xc2\xa0Ang Bauhaus ay nagkaroon ng malalim na impluwensya sa paglago ng sining, arkitektura, disenyo ng grapika, panloob, at industriyal, pati na rin palalimbagan._NEWLINE_Ang paaralan ay namalagi sa tatlong siyudad sa Alemanya: Weimar\xc2\xa0mula 1919 hanggang 1925, Dessau\xc2\xa0mula 1925 hanggang 1932 at\xc2\xa0Berlin\xc2\xa0mula 1932 hanggang 1933, sa ilalim ng tatlong arkitekto-direktor: Walter Gropius\xc2\xa0mula 1919 hanggang 1928, Hannes Meyer\xc2\xa0mula 1928 hanggang 1930 at\xc2\xa0Ludwig Mies van der Rohe\xc2\xa0mula 1930 hanggang 1933, noong pinasara ang paaralan ng sarili nitong liderato sa ilalim ng rehimen ng\xc2\xa0Nazi. Sinabi ng gobyerno ng Nazi na sentro ito ng komunistang intellectualism. Kahit na nagsara ang paaralan, patuloy na pinalaganap ng mga miyembro ng paaralan ang ulirang alituntunin nito nang umalis sila sa Alemanya at dumayo sa buong mundo.\xc2\xa0'